Document ID: /roh_data/filtered/Billingualer_Corpus_interleaved-de-rm.jsonl.gz/1437

This is a text translated from German to Rumantsch Grischun.
Zertifikate für neue SAB-Bibliothekarinnen

In Graubünden haben kürzlich 15 Bibliothekarinnen ihre Weiterbildung abgeschlossen und das SAB-Zertifikat erhalten. Gemäss des Leitbilds für Bibliotheken im Kanton Graubünden sollen alle Schul- und Gemeindebibliothekarinnen für ihre bibliothekarische Arbeit ausgebildet sein. Deshalb werden in der Kantonsbibliothek Graubünden regelmässig entsprechende Erwachsenenfortbildungen organisiert, welche die Qualitätsvorgaben der geltenden Richtlinien der Schweizerischen Arbeitsgemeinschaft öffentlicher Bibliotheken (SAB) erfüllen. Diese Kurse werden im Namen der Bibliothekskommission Graubünden durch die kantonale Bibliotheksbeauftragte Nelly Däscher organisiert und angeboten. Der SAB-Grundkurs schliesst mit einer Prüfung ab.

Unlängst durften 15 frisch gebackene SAB-Bibliothekarinnen ihr SAB-Zertifikat an der Abschlussfeier entgegen nehmen. Die stellvertretende Leiterin der Kantonsbibliothek Graubünden, Gabriella Padovan, ermunterte in ihrer Rede die SAB-Bibliothekarinnen dazu, sich laufend für die Weiterentwicklung ihrer Bibliothek einzusetzen. Dabei sei es wichtig, Visionen zu haben, sich diese nicht nehmen zu lassen und sie zu verfolgen. So können die Schul- und Gemeindebibliotheken jederzeit mit kundenorientierten Angeboten aufwarten, sie liegen im Trend und bleiben attraktiv.

Ein Zertifikat erhalten haben:

Doris Averkamp-Peters, Wangs; Caroline Blättler, Widnau; Esther Derungs-Hartmann, Malans; Anna Fausch, Valbella; Andrea Federspiel, Domat/Ems; Giovanna Fried, Ftan; Nadine Hochuli Zobrist, Bonaduz; Margrit Imper, Heiligkreuz; Gaby Koch, Egg; Eva Lunz, Schiers; Marie-Thérèse Morscher, Domat/Ems; Sandra Müller, Chur; Ursula Rauchenstein, Wollerau; Barbara Sommer, Laax; Helen Stirnimann, Churwalden.

Gremium: Kantonsbibliothek Graubünden

Quelle: dt Kantonsbibliothek Graubünden

Data: 04.06.2008

Certificats da la CLP per las novas bibliotecarias

En il Grischun han terminà ultimamain 15 bibliotecarias lur furmaziun supplementara ed han survegnì il certificat da la CLP. Tenor il model directiv per las bibliotecas en il chantun Grischun duain tut las bibliotecarias da scola e communalas vegnir instruidas per lur lavur da biblioteca. En la biblioteca chantunala dal Grischun han perquai lieu regularmain furmaziuns supplementaras per persunas creschidas. Questas furmaziuns supplementaras adempleschan las prescripziuns da qualitad da las directivas da la cuminanza da lavur da las bibliotecas svizras da lectura publica (CLP). Ils curs vegnan organisads e purschids - en num da la cumissiun da bibliotecas dal chantun Grischun - tras l'incumbensada chantunala da las bibliotecas Nelly Däscher. Il curs fundamental da la CLP terminescha cun in examen.

Dacurt han 15 novas bibliotecarias pudì prender encunter lur certificat da la CLP a chaschun da la festa da finiziun. La vicedirectura da la biblioteca chantunala dal Grischun, Gabriella Padovan, ha encuraschà en ses discurs las novas bibliotecarias cun certificat da la CLP da s'engaschar permanentamain a favur da l'ulteriur svilup da lur biblioteca. Per quest intent saja impurtant ch'ins haja visiuns, ch'ins na perdia betg quellas or d'egl e ch'ins las persequiteschia. Mo uschia possian las bibliotecas da scola e communalas metter a disposiziun da tut temp purschidas ch'èn orientadas als basegns da la clientella, mo uschia restian questas bibliotecas actualas ed attractivas.

In certificat han survegnì:

Doris Averkamp-Peters, Wangs; Caroline Blättler, Widnau; Esther Derungs-Hartmann, Malans; Anna Fausch, Valbella; Andrea Federspiel, Domat; Giovanna Fried, Ftan; Nadine Hochuli Zobrist, Panaduz; Margrit Imper, Heiligkreuz; Gaby Koch, Egg; Eva Lunz, Schiers; Marie-Thérèse Morscher, Domat; Sandra Müller, Cuira; Ursula Rauchenstein, Wollerau; Barbara Sommer, Laax; Helen Stirnimann, Churwalden.

Gremi: biblioteca chantunala dal Grischun

Funtauna: rg biblioteca chantunala dal Grischun

Data: 04.06.2008